Diari Oficial de la Generalitat Valenciana


Sumari del DOGV 5790, del 23-06-2008 (2008/7734)

RESOLUCIÓ de 26 de febrer de 2008, de la Direcció General per al Canvi Climàtic per la qual s'atorga a SAT número 7572 Hermanos Salon, l'autorització ambiental integrada per a una explotació avícola de gallines ponedores al terme municipal de Sinarcas.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5790

Data del DOGV
:   23-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7734


Data del document
:   26-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sinarcas
    * empresa privada
    * ocell de corral

RESOLUCIÓ de 26 de febrer de 2008, de la Direcció General per al Canvi Climàtic per la qual s'atorga a SAT número 7572 Hermanos Salon, l'autorització ambiental integrada per a una explotació avícola de gallines ponedores al terme municipal de Sinarcas. [2008/7734]  
Vistos els documents que es troben en l'expedient 148/06 IPPC, instruït a instàncies de Felipe Salón Clemente, en representació de SAT núm. 7572 Hermanos Salon, a fi d'obtenir l'autorització ambiental integrada per a una explotació avícola de gallines ponedores al terme municipal de Sinarcas, s'emet aquesta resolució de conformitat amb els següents,  
Antecedents de fet  
Primer. Amb data 31 d'octubre de 2006, Felipe Salón Clemente, en representació de la mercantil SAT núm. 7572 Hermanos Salon, amb CIF F-46412433 i domicili a la partida la Relamina, de Sinarcas, presenta a la conselleria de Territori i Habitatge sol·licitud d'autorització ambiental integrada per a l'explotació avícola de gallines ponedores que es detalla en l'annex I.  
A la sol·licitud s'adjunta una còpia compulsada de l'informe de compatibilitat urbanística expedit per l'Ajuntament de Sinarcas en data 26 d'octubre de 2006.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb data 18 de gener de 2007 es rep informe de l'Ajuntament de Sinarcas en el qual es fa constar la idoneïtat de la documentació presentada.  
Quart. Amb dates 15 de maig i 10 d'octubre de 2007, la conselleria de Medi Ambient, Aigua, Urbanisme i Habitatge requereix nova documentació, la qual es presenta amb dates 4 de juny i 26 d'octubre de 2007.  
Cinqué. Amb data 30 de juliol de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, amb la publicació d'un anunci en el Diari Oficial de la Comunitat Valenciana (núm. 5566).  
Durant aquest període es presenta una al·legació al projecte, a l'Ajuntament de Sinarcas. En l'expedient consta el certificat de la informació pública. Ni s'hi ha presentat cap al·legació en aquesta conselleria.  
Sisé. Amb data 20 d'abril de 2007 es rep informe del Confederació Hidrogràfica del Xúquer, en el qual no sol·licita la presentació de més documentació. En aquest es considera que la documentació presentada justifica de manera suficient la inexistència d'abocament d'aigües residuals a domini públic hidràulic, i s'estableix com a solució més adequada per a les aigües sanitàries generades en l'explotació la gestió mitjançant acumulació en depòsit estanc, la posterior recollida per un gestor autoritzat i l'abocament autoritzat en una estació depuradora. Els lixiviats del femer nou han de ser arreplegats de l'arqueta impermeable i abocats de nou al fem fins a la seua total evaporació.  
Seté. Transcorregut el termini d'informació pública, amb data 10 d'octubre de 2007 se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Huité. En data 11 de febrer de 2008 es rep informe de l'Ajuntament de Sinarcas sobre els aspectes de la seua competència.  
Nové. Amb data 27 de novembre de 2007 es rep informe de la conselleria d'Agricultura, Pesca i Alimentació, en el qual s'informa que la ubicació de l'obra és la necessària per a l'adequada explotació ramadera que es pretén, i segons el projecte presentat les instal·lacions compleixen el que disposa la Llei 6/2003, de ramaderia de la Comunitat Valenciana; el Decret 76/1995 pel qual es crea la llista d'explotacions ramaderes i es dicten normes relatives a la documentació i ordenació sanitària d'aquestes en l'àmbit territorial de la Comunitat Valenciana, i l'Ordre de 14 de febrer de 1996 per la qual s'estableixen normes zootècniques i de documentació zoosanitària i la resta de normativa sectorial.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Deu. Amb data 25 de febrer de 2008 es realitza el tràmit d'audiència a l'interessat.  
Onze. Amb data 26 de febrer de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 148/06 IPPC de sol·licitud d'autorització ambiental integrada, promogut per SA.T. núm. 7572 Hermanos Salon.  
Als anteriors fets s'apliquen els següents,  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.A de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist tot el que antecedeix, a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a SAT núm. 7572 Hermanos Salon l'autorització ambiental integrada per a l'explotació avícola de gallines ponedores, relativa al Projecte bàsic d'autorització ambiental integrada per a l'ampliació d'una explotació avícola de gallines ponedores a Sinarcas, ubicada al polígon 12, parcel·les 27, 28, 29, 30, 31, 32, 33 i 101 part i al polígon 14 parcel·les 171 i 172 del terme municipal de Sinarcas (València), i queda inscrita en el Registre General d'Instal·lacions IPPC de la Comunitat Valenciana amb el número 135-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
  
2. Soroll  
Respecte al nivell de sorolls transmesos a l'exterior, ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
   
Cada cinc anys s'ha de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i es crea i regula el seu registre.  
Se'ls concedeix un termini de tres mesos a partir de la concessió de l'autorització ambiental integrada perquè presenten l'informe de l'última auditoria acústica realitzada.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques i pels informes complets d'aquestes.  
3. Olors  
Quan l'òrgan competent ho considere necessari, podrà requerir al titular de l'explotació per a la realització d'una avaluació de la molèstia per olors que genera, mitjançant el mesurament de les unitats d'olor, d'acord amb la norma UNE-EN 13119, limitant-los, en les zones residencials d'afecció, al percentil 98 de les mitjanes horàries al llarg d'un any, a 5 unitats d'olor.  
4. Abocaments  
4.1. Aigües residuals  
Les aigües residuals domèstiques són arreplegades en depòsit estanc on s'emmagatzemen. Després són transportades per un gestor autoritzat i abocades a la depuradora municipal per al seu tractament. Es disposa d'autorització expedida per l'Ajuntament de Sinarcas.  
En el termini de tres mesos haurà d'aportar original o fotocòpia compulsada de contracte i documents d'acceptació per part d'un gestor autoritzat i autorització d'abocament en l'EDAR de Sinarcas de les aigües residuals sanitàries.  
Les aigües residuals procedents de la neteja de les instal·lacions s'evaporen en les mateixes naus gràcies al sistemes de ventilació.  
Els lixiviats procedents del fem són arreplegats en arqueta estanca en el femer existent i en fossa en el femer projectat. D'ací són extrets i tornats novament al fem fins a la seua total evaporació.  
Les instal·lacions i els femers seran perfectament impermeables i estancs. Les cintes transportadores de fem estaran cobertes.  
D'aquesta manera, es garanteix la inexistència d'abocament d'aigües residuals a domini públic hidràulic (abocament zero).  
4.2. Aigües pluvials  
No es considera necessari cap sistema per a l'arreplega o canalització d'aigües pluvials. Queda prohibit l'abocament directe o indirecte de productes residuals susceptibles de contaminar les aigües continentals o qualsevol altre element del domini públic hidràulic, incloent les aigües pluvials que hagen pogut entrar en contacte amb el fem.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en la Llei 6/2003, de 4 de març, de ramaderia, i també a qualsevol altra normativa que a aquest efecte s'aprove.  
  
\* \* \* \* \* \* \* \* \* \* \*  
  
Els fems compostos i madurats són retirats per una empresa que s'encarrega de la seua gestió com a adobs orgànics.  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
La instal·lació disposa d'abastiment d'aigua potable procedent de la xarxa municipal de Sinarcas, per a la qual cosa disposa de certificat de subministrament expedit per l'Ajuntament de Sinarcas.  
6. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana s'aplicaran supletòriament a la normativa sectorial per a la gestió de subproductes animals (animals morts i despulles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà, i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud que a continuació es detalla i la capacitat total de l'explotació detallada en l'annex I siga de 384.000 places de gallines ponedores.  
L'esmentat centre productiu queda inscrit en el Registre de Petits Productors de Residus Perillosos de la Comunitat Valenciana.  
L'entrega a l'ecoparc de Sinarcas de tubs fluorescents, i també d'envasos i embalatges, es considera adequada tenint en compte que es generen quantitats irrellevants, que no procedeixen directament de l'activitat principal de l'empresa i sempre que l'Ajuntament autoritze expressament la indicada entrega. En tot cas, les entregues periòdiques d'aquests residus a l'ecoparc hauran de quedar registrades mitjançant un document expedit per l'empresa explotadora de la instal·lació.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat Reglament, disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període. Aquest emmagatzemament temporal de residus perillosos s'ha de realitzar segregat per tipus de residu, estar convenientment senyalitzat i en un lloc amb teulada, amb sòl impermeable i sistemes de recollida de vessaments accidentals.  
Haurà de presentar un pla de prevenció i reducció de residus perillosos segons el que estableix la Llei 10/2000, de 12 de desembre, de residus de la Comunitat Valenciana (DOGV 15/12/2000) (article 45 i disposició addicional 4).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002, i també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa s'arreplegaran, transportaran, identificaran i eliminaran segons el que estableix l'esmentat reglament.  
En el termini de tres mesos haurà d'aportar original o còpia compulsada d'assegurança de retirada de cadàvers ampliat a la totalitat de la capacitat de la instal·lació.  
L'emmagatzemament d'animals morts s'ha de realitzar en contenidors amb una capacitat adequada a la grandària de l'explotació. Aquests contenidors s'han de mantenir en adequades condicions higienicosanitàries i de conservació. El contenidor estarà ubicat fora de la zona d'activitat ramadera, en un lloc de fàcil accés per al vehicle de transport.  
D'acord amb el projecte bàsic el fem madurat és retirat per una empresa gestora per a la seua gestió com a adob orgànic; ha de disposar de contracte de retirada firmat per un gestor autoritzat a Castella-la Manxa. Per això, si desitja continuar treballant amb aquest gestor, el transportista haurà d'estar inscrit en el registre administratiu per a transportar residus a la Comunitat Valenciana, i ha d'aportar-se l'esmentada documentació en tres mesos.  
El nou femer projectat en l'explotació haurà d'estar dissenyat de manera que tinga capacitat suficient per a contenir la gallinassa generada, com a mínim, durant quinze dies, i estar perfectament impermeabilitzat i construït a base de solera i parets de formigó impermeabilitzat amb lleuger pendent que facilite la canalització de lixiviats a una cubeta de recollida, els quals podran de nou ser incorporats al muntó, en cas de generar-se.  
Finalment, haurà de portar un registre documental relatiu a la producció i utilització de fem (on figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat) i la retirada per una empresa autoritzada de les baixes animals generades en l'explotació.  
7. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
En relació amb les normes mínimes de benestar animal, s'ha de tenir en compte el que recull el Reial decret 3/2002, d'11 de gener, pel qual s'estableixen les normes mínimes de protecció de les gallines ponedores.  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Abans de l'inici de l'activitat ampliada, ha de registrar l'ampliació de l'explotació a l'efecte del compliment dels articles 3.8 i 4.1 del Reial decret 479/2004, pel qual s'estableix i regula el Registre General d'Explotacions Ramaderes.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. E-PRTR  
Abans de l'1 de març de cada any ha de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Amb caràcter previ a la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta conselleria, sense perjudici de la necessitat obtenció de les llicències d'obres que siguen necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar en la Direcció General per al Canvi Climàtic la sol·licitud d'autorització d'inici, a la qual s'ha d'adjuntar la documentació següent:  
- Certificat visat del tècnic director de l'execució del projecte, on s'acredite que les instal·lacions i l'activitat s'ajusten al projecte presentat i autoritzat i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
La documentació més amunt indicada serà revisada per l'administració a fi de comprovar l'adequació d'aquesta i poder emetre la corresponent resolució d'autorització d'inici de l'activitat. Tot això sense perjudici de la labor d'inspecció i vigilància que puga dur a terme l'òrgan ambiental que ha concedit aquesta autorització ambiental integrada.  
Quart. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 26 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
La mercantil SAT núm. 7572 Hermanos Salon posseeix una explotació avícola de gallines ponedores al terme municipal de Sinarcas (València), composta per quatre naus existents amb capacitat per a 194.212 places, que desitja ampliar amb dues noves naus amb capacitat per a 95.294 places, per tant, la capacitat total de l'explotació després de l'ampliació serà de 384.800 places de gallines ponedores.  
En el procés de l'activitat de posta els animals es reben en l'explotació amb 17 setmanes de vida i després d'un període d'adaptació d'una setmana comencen el període de posta que sol durar 12-13 mesos, passat aquest temps es porten a l'escorxador.  
En el procés de l'activitat de classificació d'ous, aquests arriben des de les naus de ponedores a través de cintes transportadores, passen per mirada, després per la classificadora on són separats per calibres, estampats amb la data de posta i envasats.  
Per a l'emmagatzemament de pinso es disposa d'un total de 20 sitges d'acer galvanitzat.  
La instal·lació disposa de ventilació forçada mitjançant ventiladors i sistema de refrigeració amb panells de cel·lulosa humits. També disposa de ventilació natural al carener.  
La instal·lació disposa d'il·luminació artificial tant mitjançant peretes d'incandescència tradicionals com de baix consum.  
El sistema de gàbies utilitzat en l'explotació és el de bateria compacta, formada cada una per diverses unitats separades per corredors. Cada una d'aquestes unitats està constituïda per dues fileres de gàbies col·locades esquena amb esquena.  
Totes les gallines de cada nau tenen la mateixa edat i són d'idèntica estirp i procedència. En cada nau es practica el sistema de tot dins-tot fora.  
El subministrament del pinso es realitza mitjançant menjadors de tipus corregut on s'incorpora a través de carros autopropulsats.  
El subministrament d'aigua es realitza a través d'abeuradors de vàlvula o de tipus tetina.  
L'explotació disposa d'un abastiment d'aigua potable procedent de la xarxa municipal d'aigua. Així mateix disposa d'un pou propi del qual s'està tramitant la corresponent concessió d'aigües subterrànies. El consum anual s'estima en 32.597,10 m³/any. El titular disposa de certificat del secretari de l'Ajuntament de Sinarcas sobre subministrament d'aigua potable de la xarxa pública.  
Es considera que a les cobertes de les edificacions no hi haurà pols ni brutícies, per tant les aigües pluvials estaran netes i no serà necessari instal·lar cap sistema per a la recollida o canalització.  
Les aigües residuals de la neteja de les instal·lacions s'eliminen per evaporació en aquestes durant el buit sanitari.  
Les aigües residuals sanitàries són conduïdes a un depòsit estanc on són emmagatzemades, per a després ser recollides i transportades per un gestor autoritzat per a abocar-les en l'estació depuradora municipal.  
La recollida de la gallinassa es realitza mitjançant cintes transportadores que es disposen en sentit longitudinal de la nau, per davall de cada pis de gàbies, i que la traslladen fins a una cinta coberta transversal que la porta fins al femer cobert, on es realitza la fase inicial de compostatge.  
Es projecta la construcció d'un nou femer, aquest descobert, amb solera de formigó estanca a impermeable per a completar la fase de maduració del fem, i es disposa a més d'una bassa de recollida de lixiviats.  
L'explotació disposarà d'un total de 3610,8 m³ de volum d'emmagatzemament del fem (3.610,8 t).  
El fem madurat és retirat per una empresa gestora per a la gestió com a adob orgànic. Disposa de contracte de retirada firmat amb un gestor autoritzat a Castella-la Manxa.   
El fem generat s'estima en 21.164,00 t anuals.